Filarmonica Banatul Timișoara

Concert simfonic | Dirijor: DELYANA LAZAROVA, solist: ANDREY GUGNIN – pian
2025-02-28 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică „Remus Georgescu” a Filarmonicii Banatul Timișoara, dirijată de Delyana Lazarova, interpretează, în deschiderea concertului de vineri, 28 februarie 2025, Concertul pentru pian și orchestră nr. 5 în mi bemol major, op. 73 de L. VAN BEETHOVEN.
Solistul concertului va fi talentatul pianist Andrey Gugnin.
În a doua parte a programului, vă propunem spre audiție Simfonia nr. 2, în mi minor, op. 27 de S. RAHMANINOV.
Evenimentul are loc la Sala Capitol, de la ora 19:00.

„Martie la Filarmonică: Patru povești sonore” | Patru concerte la 120 de lei
2025-02-25 19:00 - 2025-03-07 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Primăvara aceasta, poveștile prind viață la Filarmonica 𝐵𝑎𝑛𝑎𝑡𝑢𝑙 Timișoara. Iubitorii muzicii clasice sunt invitați într-o aventură sonoră fascinantă, pornind de la misterele dintre zidurile Castelului Prințului Barbă Albastră, continuând cu acordurile ce reflectă fie calmul, fie agitația mării în Simfonia lui R. Vaughan Williams, eleganța și rafinamentul epocii reflectate de Saint-Saëns și revenind la lumea de poveste din Uvertura „Cenușăreasa” de Rossini.
Această fascinantă și complexă călătorie muzicală, ce înglobează patru concerte din luna martie, este disponibilă acum la un preț de neratat – 120 de lei:
Povestea 1 – În spatele ușilor castelului
7 martie 2025, ora 19:00 | Sala Capitol
Dirijor: Gabriel Bebeșelea
Solisti: Atala Schöck (mezzosoprană), István Kovács (bariton)
În program: B. Bartók – Castelul Prințului Barbă Albastră

Călătoria începe într-un castel misterios, plin de secrete. Legenda lui Barbă Albastră prinde viață într-un decor muzical hipnotizant, unde fiecare ușă deschisă este nouă dezvăluire. Muzica lui Bartók construiește un labirint de emoții, iar naratorul ne va ghida prin această poveste întunecată. Trecem împreună pragul necunoscutului.

Povestea 2 – Pe valurile unei simfonii
14 martie 2025, ora 19:00 | Sala Capitol
Dirijor: Rumon Gamba
Soliști: Selina Ott (trompetă), Mihaela Marcu (soprană), Bogdan Baciu (bariton)
În program: H. Tomasi – Concertul pentru trompetă și orchestră în do major
R. V. Williams – Simfonia nr. 1, „A Sea Symphony”

Concertul începe cu strălucirea și virtuozitatea trompetei, într-o lucrare plină de energie și rafinament semnată de Henri Tomasi. Apoi, ridicăm ancora și pornim în larg, într-o aventură muzicală ce spune povestea mării. Sunetele orchestrei devin când furtuni, când adieri de vânt, iar corul redă spiritul marinarilor și chemarea infinită a oceanului. Închidem ochii și ne lăsăm purtați de valurile muzicii.

Povestea 3 – Eleganță și rafinament sonor
21 martie 2025, ora 19:00 | Sala Capitol
Dirijor: Radu Popa
Solist: Florin Iliescu – vioară
În program: H. Wieniawski – Poloneza de concert pentru vioară și orchestră, op. 4
C. Saint-Saëns/E. Ysaye – Caprice d’après l’étude en forme de valse
L. van Beethoven – Simfonia nr. 4, în si bemol major, op. 60

Bine ați venit într-o epocă a balurilor elegante, unde domnii și doamnele dansează sub candelabre strălucitoare, iar virtuozitatea muzicală învăluie încăperea. Suntem în inima Europei, într-o lume în care fiecare notă este o declarație de stil. Vioara lui Florin Iliescu ne poartă prin rafinamentul Parisului și Vienei, într-un concert plin de strălucire și noblețe. Finalul acestei povești este marcat de Beethoven printr-o simfonie veselă și plină de viață.

Povestea 4 – Din lumea fermecată
28 martie 2025 | Sala Capitol
Dirijor: Keuntae Park
Solistă: Sophie Dervaux – fagot
În program: G. Rossini – Uvertura „Cenușăreasa”
G. Rossini – Concertul pentru fagot și orchestră în fa major, WoO 23
G. Bizet – Simfonia „Roma”

În ultima noastră oprire, ne întoarcem în lumea fermecată. De la povestea emoționantă a Cenușăresei redată în uvertura lui Rossini până la atmosfera de pe străzile vibrante ale Romei din simfonia lui Bizet. Completăm tabloul de poveste alături de Sophie Dervaux, care aduce în prim plan eleganța fagotului.

Campania este valabilă până în 7 martie 2025, în limita locurilor disponibile.

Locurile alese vor fi rezervate automat pentru toate cele patru concerte.

În plus, la finalul campaniei, toți cei care achiziționează acest pachet special vor primi programe de sală semnate de dirijorii celor patru concerte – o amintire de preț din această călătorie muzicală.

Concert simfonic | Dirijor: ANDREAS OTTENSAMER, solist: RĂZVAN POPOVICI – violă
2025-02-21 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la o seară de poveste, vineri, 21 februarie 2025, când, de la ora 19:00, la Sala Capitol, Orchestra simfonică a Filarmonicii Banatul Timișoara va interpreta frumoasa Suită simfonică „Hänsel și Gretel” de E. HUMPERDINCK.
Apoi, Orchestra și solistul Răzvan Popovici vor interpreta Concertul pentru violoncel și orchestră (arr. Lionel Tertis) de E. ELGAR.
În încheiere, vă propunem ultima simfonie compusă de W. A. MOZART – Simfonia nr. 41 în do major, KV 551 – „Jupiter”.

Concert simfonic | Dirijor: STEFAN GEIGER, solist: IONUȚ PODGOREANU – corn
2025-02-14 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică „Remus Georgescu” a Filarmonicii Banatul Timișoara va interpreta în deschiderea concertului de vineri, 14 februarie 2025, sub bagheta dirijorală a maestrului Stefan Geiger, La Péri – Fanfare de P. DUKAS.
Pentru Concertul pentru corn și orchestră de J. PAUER ni se alătură talentatul cornist Ionuț Podgoreanu (Solist în Rezidență al Filarmonicii Banatul Timișoara în Stagiunea 2024/25).
În încheierea programului, ascultăm minunata compoziție Suita simfonică „Tablouri dintr-o expoziție” de M. MUSORGSKI / M. RAVEL.

Concert coral FOR THE BEAUTY OF THE EARTH | Dirijor: RADU ZAHARIA, solistă: RUT IOVESCU – soprană, la pian: REGINA BORINOV
2025-02-07 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara, acompaniat de Orchestra simfonică a Filarmonicii Banatul Timișoara, vă invită la un concert coral ce pune în valoare atât frumusețea compozițiilor lui JOHN RUTTER, cât și fermecătoarele voci ale artiștilor lirici și a solistei Rut Iovescu (soprană). Dirijorul concertului va fi Radu Zaharia. Acompaniamentul la pian va fi asigurat de talentata Regina Borinov. Concertul are loc vineri, 7 februarie, de la ora 19:00, la Sala Capitol.

Concert simfonic | Dirijor: ANDREI FEHER, solistă: SILVIA CAREDDU – flaut | Symphonic Concert | Conductor: ANDREI FEHER, Soloist: SILVIA CAREDDU – Flute
2025-02-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Prin intermediul programului artistic al concertului simfonic de joi, 6 februarie, explorăm noi teritorii muzicale. De data aceasta, aducem în prim-plan muzica unor compozitori din Țările Nordice. În deschidere, ascultăm „Echoes of Ossian”, lucrare a compozitorului danez N. GADE. Apoi, extraordinara flautistă Silvia Careddu (Solist în Rezidență al Filarmonicii Banatul Timișoara în Stagiunea 2024/25) ne aduce în atenție Concertul pentru flaut și orchestră de C. NIELSEN. În încheiere, ne delectăm cu Suitele „Peer Gynt” nr. 1 și 2 ale compozitorului norvegian E. GRIEG.

EN
Through the artistic program of the symphonic concert on Thursday, February 6, we explore new musical territories. This time, we bring to the forefront the music of composers from the Nordic countries. To begin, we will listen to „Echoes of Ossian”, a work by Danish composer N. GADE. Next, the extraordinary flutist Silvia Careddu (Resident Soloist of the Banatul Timișoara Philharmonic for the 2024/25 Season) will present the Flute Concerto by C. NIELSEN. To close the evening, we will enjoy the Peer Gynt Suites No. 1 and 2 by Norwegian composer E. GRIEG.

Concert simfonic educativ (12 – 18 ani) | Dirijor: ANDREI FEHER
2025-02-06 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Captivantele Suite „Peer Gynt” nr. 1 și 2 propunerile dirijorului Andrei Feher pentru concertul simfonic educativ de joi, 6 februarie 2025.
La Sala Capitol, de la ora 10:00, în interpretarea Orchestrei simfonice „Remus Georgescu” a Filarmonicii Banatul Timișoara, vom intra în fascinanta lume muzicală a compozitorului norvegian Edvard Grieg, inspirat de basmul cu același nume – „Peer Gynt”.

Recital educativ Muzică din desene animate (2-7 ani)
2025-02-01 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 1 februarie 2025, la ora 11:00, la Sala Capitol, vă invităm să pătrundeți în lumea fermecătoare a desenelor animate! Ana David și Carmen Iuga la vioară, Darius Tereu la violoncel, Bogdan Preda la flaut și Andreea Olariu la pian, vor interpreta aranjamente realizate de Cristian Spătaru.
Prezentatorul Ionuț Marian Pîrvulescu va face ca amuzamentul să se împletească armonios cu muzica desenelor animate preferate. Recitalul educativ este destinat copiilor cu vârste între 2 și 7 ani.

Concert simfonic | Dirijor: ROLF VERBEEK, solistă: ROSANNE PHILIPPENS – vioară
2025-01-31 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ultimul concert al lunii ianuarie 2025 ne prilejuiește o experiență auditivă captivantă. De la ora 19:00, la Sala Capitol, ascultăm Concertul pentru vioară și orchestră nr. 1 în la minor, op. 77 de D. ȘOSTAKOVICI. Orchestra simfonică a Filarmonicii Banatul, condusă de Rolf Verbeek, o va avea alături pe scenă pe talentata violonistă Rosanne Philippens. Seara continuă cu două lucrări de G. Gershwin: „Uvertura cubaneză” și Suita pentru orchestră „Porgy and Bess”.

EN
The last concert of January 2025 gives us an exciting listening experience. From 19:00, at the Capitol Hall, we listen to the Violin and Orchestra Concert no. 1 in A minor, op. 77 by D. SOSTAKOVICI. The symphony orchestra of The Banatul Philharmonic, led by Rolf Verbeek, will have the talented violinist Rosanne Philippens on stage. The evening continues with two works by G. Gershwin: „Cuban Overture” and Suite for Orchestra „Porgy and Bess”.

Recital de marimbe | Ansamblul Wooden Echoes
2025-01-30 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În interpretarea cvartetului Wooden Echoes, alcătuit din tinerii și talentații artiști Amelia Trifu, Patrick Cojerean, Michael Blescun și Philip Goron, ascultăm un program atractiv ce pune în valoare sunetele marimbelor. Creațiile compozitorilor A. PIAZZOLLA, F. POSER, E. SÉJOURNÉ se vor auzi la Sala Capitol, joi, 30 ianuarie 2025, de la ora 19:00.

Pachet promoțional - „Februarie la Filarmonică - 5 concerte la doar 120 de lei”
2025-01-30 08:00 - 2025-02-06 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Fie că ești un pasionat al muzicii clasice sau doar vrei să descoperi magia unui concert live la Filarmonica 𝐵𝑎𝑛𝑎𝑡𝑢𝑙, avem o ofertă specială pentru tine! În februarie, îți oferim 5 𝐜𝐨𝐧𝐜𝐞𝐫𝐭𝐞 𝐥𝐚 𝐝𝐨𝐚𝐫 𝟏𝟐𝟎 𝐝𝐞 𝐥𝐞𝐢 – o ocazie unică să te bucuri de sunetul orchestrei și de atmosfera spectaculoasă a sălii de concert.

Grăbește-te! Oferta este valabilă doar până pe 6 februarie, data primului concert din pachet. Cu un singur click, îți rezervi locul pentru cinci seri magice în compania muzicii clasice.

Tot ce trebuie să faci este să accesezi link-ul https://shorturl.at/pzyIr și să-ți alegi locurile din segmentul dedicat campaniei, iar acestea vor fi rezervate automat pentru toate cele cinci concerte. Simplu, rapid și accesibil!

Campania este activă între 27 ianuarie și 6 februarie 2025, în limita locurilor disponibile. Nu rata șansa de a transforma luna februarie într-un adevărat regal muzical!

Recital educativ Coloane sonore din filme celebre (7-12 ani) | Corul „Ion Românu” al Filarmonicii „Banatul” Timișoara
2025-01-28 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Corul „Ion Românu” al Filarmonicii Banatul Timișoara, dirijat de maestrul Iosif Todea, îi invită pe copii la un recital captivant. În cadrul evenimentului, vom audia coloanele sonore ale unor filme îndrăgite și, în același timp, vom urmări proiecții ale acestor pelicule. Mezzosoprana Ana Kui împreună cu baritonii Alexandru Șuca și Eugen Goldiș vor da strălucire celebrelor lucrări. Moderatorul Adrian Jivan va fi puntea de legătură dintre artiști și tinerii spectatori.

EN
The „Ion Românu” choir of The Banatul Philharmonic, conducted by maestro Iosif Todea, invites children to an exciting recital. During the event, we will listen to the soundtracks of some beloved moovies and at the same time watch screenings of it. The mezzo-soprano Ana Kui together with the baritones Alexandru Șuca and Eugen Goldiș will give shine to the famous works. Moderator Adrian Jivan will be the bridge between the artists and the young viewers.

Concert simfonic | Dirijor: STEFAN GEIGER, solist: DINU MIHĂILESCU – pian
2025-01-24 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică „Remus Georgescu” a Filarmonicii Banatul Timișoara, sub conducerea dirijorală a maestrului Stefan Geiger, va interpreta, în deschidere, Suita „Jocuri populare din Transilvania” de C. SILVESTRI. Apoi, vom audia Concertul nr. 3 pentru pian și orchestră, în mi major, Sz 119 de B. BARTÓK, lucrare ce îl va avea ca solist pe talentatul pianist Dinu Mihăilescu. În încheiere, ascultăm Simfonia nr. 1, în mi bemol major, op. 13 de G. Enescu.

EN
The „Remus Georgescu” Symphony Orchestra of the Banatul Philharmonic, under the conductorship of maestro Stefan Geiger, will open the „Jocuri populare din Transilvania” Suite by C. SILVESTRI. Then, we will listen to Concert no. 3 for piano and orchestra, in E major, Sz 119 by B. BARTÓK, a work that will feature the talented pianist Dinu Mihăilescu as soloist. In the end, we will listen to Symphony no. 1, in E flat major, op. 13 by G. Enescu.

Recital educativ - Miracolul muzicii pentru bebeluși (0-2 ani) | MARTA CHIȘ – vioară, MIHAELA FAUR - harpă
2025-01-18 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
SOLD OUT!
Două talentate artiste ale Filarmonicii Banatul Timișoara: MARTA CHIȘ la vioară și MIHAELA FAUR la harpă le-au pregătit un program special celor mai mici spectatori, în cadrul recitalului educativ „Miracolul muzicii pentru bebeluși”. Cei mici vor avea ocazia să se familiarizeze cu sunetul muzicii clasice, sâmbătă, 18 ianuarie, de la ora 11:00, la Sala Capitol.

EN
Two talented artists of The Banatul Philharmonic: MARTA CHIȘ on the violin and MIHAELA FAUR on the harp prepared a special program for the youngest spectators, as part of the educational recital „Miracle of music for babies”. The little ones will have the opportunity to familiarize themselves with the sound of classical music, on Saturday, January 18, from 11:00 a.m., at the Capitol Hall.

Concert simfonic | Dirijor: RADU POPA, soliști SIMON TRPČESKI - pian, CVINTETUL MAKEDONISSIMO
2025-01-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În deschiderea concertului simfonic de vineri, 17 ianuarie 2025, vă invităm să audiați, în interpretarea Orchestrei simfonice a Filarmonicii Banatul condusă de maestrul Radu Popa, selecțiuni din Suita pentru orchestră de varietăți de D. Șostakovici. Apoi, orchestra și apreciatul pianist Simon Trpčeski (Solist în Rezidență al Filarmonicii Banatul Timișoara în Stagiunea 2024/25) vor da viață superbei lucrări Rhapsody in Blue de G. Gershwin. În a doua parte a concertului continuăm să explorăm noi teritorii sonore și ne delectăm cu muzică macedoneană, alături de Hidan Mamudov (clarinet, saxofon și caval), Vladimir Krstev (vioară), Alexander Somov (violoncel) și Vlatko Nushev (percuție), membri ai Cvintetului Makedonissimo.

Recital de pian DRAGOȘ MIHĂILESCU
2025-01-16 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lucrări celebre ale marilor compozitori J. S. BACH, W. A. MOZART, J. BRAHMS, dar nu numai, se vor auzi la Sala Capitol, joi, 16 ianuarie 2025, în interpretarea unuia dintre cei mai îndrăgiți pianiști din România – DRAGOȘ MIHĂILESCU.
Artistul, recunoscut pentru măiestria sa interpretativă, va urca pe scenă începând cu ora 19:00.

Concert simfonic | Dirijor: GABRIEL BEBEȘELEA, solist: DUMITRU POCITARI – vioară
2025-01-10 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Primul concert din 2025 are loc vineri, 10 ianuarie 2025, sub conducerea dirijorală a maestrului Gabriel Bebeșelea. Orchestra simfonică „Remus Georgescu” a Filarmonicii Banatul va debuta cu Concertul pentru vioară și orchestră în re major, op. 77 de Johannes Brahms, o capodoperă ce evidențiază virtuozitatea viorii, ce îl va avea, de această dată, ca solist pe talentatul Dumitru Pocitari. Ascultăm apoi Simfonia nr. 8 în sol major, op. 88, B. 163 de Antonín Dvořák, considerată una dintre cele mai rafinate creații ale compozitorului.

EN
The first concert of 2025 takes place on Friday, January 10, 2025, under the baton of maestro Gabriel Bebeșelea. The „Remus Georgescu” Symphony Orchestra of the Banatul Philharmonic will debut with the Concerto for violin and orchestra in D major, op. 77 by Johannes Brahms, a masterpiece that highlights the virtuosity of the violin, which this time will have the talented Dumitru Pocitari as soloist. Then we listen to Symphony no. 8 in G major, Op. 88, B. 163 by Antonín Dvořák, considered one of the composer’s finest creations.

Concert vocal-simfonic extraordinar de Anul Nou | Dirijor: RADU POPA, soliști: PAULA IANCIC – soprană, COSMIN IFRIM – tenor
2024-12-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Întâmpinăm cu bucurie apropierea Anului Nou printr-un concert vocal-simfonic de excepție, luni, 30 decembrie 2024. Sub îndrumarea maestrului Radu Popa, membrii Orchestrei și Corului Filarmonicii Banatul Timișoara ne vor încânta cu un program special ales pentru această ocazie festivă.
Alături de soprana Paula Iancic și tenorul Cosmin Ifrim, artiștii vor interpreta lucrări celebre semnate de J. Strauss, G. Verdi, C. Orff, B. Smetana, C. Chaplin și A. Hopkins.
Vă invităm cu căldură să sărbătorim împreună dragostea pentru muzica clasică, într-o seară de neuitat.

Concert vocal-simfonic extraordinar de Crăciun | Dirijor: CIPRIAN TEODORAȘCU, soliști: CRISTINA MARIA OLTEAN – soprană, ȘTEFAN von KORCH - tenor
2024-12-20 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Una dintre cele mai mari bucurii în preajma sărbătorilor de iarnă este să ascultăm colinde. Și, pentru că iubim tradițiile muzicale românești prilejuite de sărbătoarea Crăciunului, dar și pentru că ne încântă cele din repertoriul universal, reunim cele mai îndrăgite colide din repertoriul românesc și universal într-un singur concert.
Astfel, vineri, 20 decembrie 2024, de la ora 19:00, la Sala Capitol, vă invităm să ne bucurăm împreună cu Orchestra și Corul Filarmonicii Banatul Timișoara, sub conducerea dirijorală a lui Ciprian Teodorașcu, de cele mai frumoase colinde din lume.
Soliștii concertului, soprana Cristina Maria Oltean și tenorul Ștefan von Korch vor da culoare acestui program de sărbătoare.
Corul va fi pregătit de maestrul Iosif Todea.

TOATE BILETELE AU FOST VÂNDUTE!

Concert vocal-simfonic educativ de Crăciun (12-18 ani) | Dirijor: CIPRIAN TEODORAȘCU, soliști: CRISTINA MARIA OLTEAN – soprană, ȘTEFAN von KORCH - tenor
2024-12-20 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Visează la magia sărbătorilor alături de noi! Te invităm să savurezi o dimineață specială, plină de muzică și bucurie, vineri, 20 de cembrie, de la ora 10:00, la Sala Capitol. Concertul simfonic educativ le este destinat tinerilor cu vârste cuprinse între 12 și 18 ani, oferindu-le ocazia de a descoperi frumusețea muzicii clasice.
Sub bagheta dirijorului Ciprian Teodorașcu, orchestra simfonică și Corul Filarmonicii Banatul ne vor purta într-o călătorie sonoră memorabilă. Alături de aceștia, soliștii Cristina Maria Oltean (soprană) și Ștefan von Korch (tenor) ne vor încânta cu vocile lor impresionante, aducând la viață cele mai frumoase colinde.

Recital incluziv Colinde în jurul lumii | Ansamblul Voces Timisienses
2024-12-16 19:00 - 20:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara își continuă misiunea începută odată cu concertul incluziv organizat împreună cu asociațiile Copii si Zâne și Supereroi printre noi, în 13 noiembrie, de a veni în întâmpinarea iubitorilor de muzică clasică din rândul persoanelor cu diverse nevoi speciale. Astfel, în data de 16 decembrie 2024, de la ora 19:00, organizăm pentru ele un recital de colinde, susținut de Ansamblul Voces Timisienses, dirijat de Lucian Onița.

INTRAREA LIBERĂ (inclusiv pentru aparținători)!
Haideți să ne bucurăm împreună de magia sărbătorilor care se apropie!

Spectacol dramatic-simfonic Recviem IN MEMORIAM dedicat victimelor comunismului | Dirijor: GABRIEL BEBEȘELEA, soliști: LUIZA FATYOL – soprană, MARTINIANA ANTONIE – mezzosoprană, MARIUS BUDOIU – tenor, CRISTIAN HODREA – bas | Regizor: LEVENTE KOCSÁRDI, dramaturg: MONA DONICI
2024-12-15 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
La 35 de ani de la Revoluția din Decembrie 1989, cinstim memoria eroilor căzuți în lupta pentru libertate printr-un spectacol dramatic-simfonic. Evenimentul îmbină teatrul și muzica simfonică într-un concept aparte ce presupune recitarea a șapte monoloage scrise special cu această ocazie de Mona Donici, în direcția de scenă a regizorului Levente Kocsárdi, urmate de interpretarea lucrării vocal-simfonice Recviem IN MEMORIAM dedicat victimelor comunismului.
Duminică, 15 decembrie 2024, de la ora 19:00, pe scena Sălii Capitol vor urca artiștii Orchestrei simfonice „Remus Georgescu” și Corului „Ion Românu” ale Filarmonicii Banatul Timișoara, sub conducerea maestrului GABRIEL BEBEȘELEA. Soliști vor fi soprana Luiza Fatyol, mezzosoprana Martiniana Antonie, tenorul Marius Budoiu și basul Cristian Hodrea.
Conceptul, ce a presupus crearea unei lucrări alcătuite din șapte părți, scrise de compozitori din tot atâtea state foste membre ale blocului comunist unde au avut loc revoluții, îi aparține maestrului GABRIEL BEBEȘELEA. Premiera lucrării a avut loc în 2023, anul în care Timișoara și-a exercitat titlul de Capitală Europeană a Culturii, în prezența celor șapte compozitori.
Coregrafie: Anca Stoica
Interpretează: Andrei Elek, Ana-Maria Pandele, Darie Doklean, Maria Leca, Iulia Ioana, Alexandru Negrea, Christopher Oancea-Cîtu
Video: Sebastian Hamburgher
Sunet: Sebastian Bayer
Lumini: Dorian Bolca

Recital educativ Colinde în jurul lumii | Ansamblul VOCES TIMISIENSES
2024-12-11 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Miercuri, 11 decembrie 2024, la ora 15:00, la Sala Capitol, vă invităm la un recital educativ deosebit: Colinde în jurul lumii! Această experiență muzicală va aduce bucuria sărbătorilor de iarnă în inimile copiilor, printr-o călătorie sonoră fascinantă în diverse colțuri ale lumii.
Ansamblul VOCES TIMISIENSES, sub bagheta dirijorului Lucian Onița, va interpreta cu pasiune și entuziasm colinde tradiționale din diferite culturi, oferind spectatorilor ocazia să descopere frumusețea și diversitatea tradițiilor muzicale de Crăciun.
Vom fi ghidați în călătoria noastră de actorul Adrian Jivan.

Recital educativ Muzică din desene animate (2-7 ani)
2024-12-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sâmbătă, 7 decembrie 2024, la ora 11:00, la Sala Capitol vă invităm să pătrundeți în lumea magică și plină de veselie a desenelor animate! Destinat copiilor cu vârste între 2 și 7 ani, recitalul educativ va aduce la viață muzica din cele mai iubite desene animate.
Ana David și Carmen Iuga la vioară, Darius Tereu la violoncel, Bogdan Preda la flaut și Andreea Olariu la pian, vor interpreta aranjamente minunate realizate de Cristian Spătaru. Cu siguranță, micuții vor fi încântați să recunoască melodiile îndrăgite ce fac parte din universul lor de joacă!
Prezentat de Ionuț Marian Pîrvulescu, evenimentul promite să fie o experiență interactivă și plină de amuzament, unde muzica se îmbină cu povestea, stimulând imaginația și creativitatea copiilor. Veniți să vă bucurați de o dimineață specială în compania personajelor voastre preferate și a muzicii clasice!

Concert vocal-simfonic | Dirijor: RADU ZAHARIA, Soliști: DIANA ȚUGUI - soprană, MIHAELA IȘPAN – mezzosoprană, MARIUS BUDOIU – tenor, GELU DOBREA - bas
2024-12-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 6 decembrie 2024, ora 19:00, la Sala Capitol ne delectăm cu marile opere ale lui Anton Bruckner, în cadrul unui concert vocal-simfonic de excepție. Orchestra simfonică și Corul Filarmonicii Banatul Timișoara, sub conducerea lui Radu Zaharia vor interpreta „Te Deum”, în do major, WAB 45, o compoziție ce aduce în prim-plan muzica sacră, interpretată de artiștii noștri și cei patru soliști invitați: Diana Țugui (soprană), Mihaela Ișpan (mezzosoprană), Marius Budoiu (tenor) și Gelu Dobrea (bas).
Continuând cu Simfonia nr. 2, în do minor, WAB 102, concertul va explora bogăția și complexitatea sonoră caracteristică lui Bruckner, oferind o experiență auditivă captivantă redată de orchestrația grandioasă, ce va face ca experiența sonoră să fie cu atât mai impresionantă.

Concert simfonic | Dirijor: ROBERT MOODY, solist: BRYAN CHENG - violoncel
2024-11-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Sub bagheta dirijorului Robert Moody, recunoscut pentru abordarea sa dinamică și plină de pasiune, vă invităm la concertul susținut de Orchestra simfonică „Remus Georgescu” a Filarmonicii Banatul Timișoara, de vineri, 29 noiembrie 2024. De la ora 19:00, la Sala Capitol, vom audia un program ce explorează o paletă diversă de lucrări, evidențiind influențele românești și inovațiile muzicale contemporane.
Astfel, în deschidere audiem Concert românesc pentru orchestră de G. Ligeti – o lucrare ce reflectă rădăcinile folclorice ale muzicii românești, îmbinate cu tehnici moderne de compoziție.
În program, urmează Concertul pentru violoncel și orchestră – lucrare contemporană, în primă audiție, ce îl va avea în centrul atenției de violoncelistul Bryan Cheng – solist în rezidență al Filarmonicii Banatul în Stagiunea 2024-2025. Lucrarea explorează profunzimi sonore neconvenționale și subliniază virtuozitatea solistului.
Rapsodiile nr. 1 și nr. 2 ale lui G. Enescu aduc, în încheiere, un omagiu vibrant rădăcinilor autohtone, reflectând spiritul național și frumusețea peisajului sonor românesc.

Recital JAZZPARALE | ION BOGDAN ȘTEFĂNESCU - flaut, SORIN PETRESCU - pian și DORU ROMAN - percuție
2024-11-27 19:00 - 20:30 | Sala Multifuncțională a Consiliului Județean Timiș, Bulevardul Revoluției din 1989 nr. 17, Timișoara, 300034
Miercuri, 27 noiembrie 2024, la ora 19:00, Sala Multifuncțională a Consiliului Județean Timiș va fi gazda unui eveniment muzical deosebit – recitalul „Jazz Parale”, care marchează încheierea turneului național „Flautul Fermecat”.
Aceasta va fi o seară ce va oferi publicului o experiență sonoră cu totul captivantă.
În interpretarea a trei maeștri ai muzicii: ION BOGDAN ȘTEFĂNESCU la flaut, SORIN PETRESCU la pian și DORU ROMAN la percuție, notele de jazz și muzică clasică se vor împleti armonios, aducând la viață o selecție impresionantă de lucrări. De la eleganța muzicii lui Mozart, trecând prin ritmurile inovatoare ale lui Dave Brubeck și până la farmecul vibrant al lui Leonard Bernstein, fiecare interpretare va purta publicul într-o călătorie muzicală specială.
Repertoriul include și lucrări semnate de C. Keller, L. van Beethoven, L. Anderson, P. Elinescu și J. Răducanu, aducând astfel un omagiu nu doar jazzului, ci și bogatei tradiții muzicale clasice.
Vă invităm să vă bucurați de o seară plină de ritm, emoție și creativitate.

Concert extraordinar de închidere a Musica Ricercata Festival | Ansamblul Musica Ricercata și Corul „Ion Românu” al Filarmonicii Banatul Timișoara | Dirijor: GABRIEL BEBEȘELEA
2024-11-24 20:00 - 22:00 | Domul Romano-Catolic Timișoara, Piața Unirii Nr. 12, Timișoara, timiș, România
Sub titlul „‘89”, concertul extraordinar susținut de Ansamblul Musica Ricercata și Corul „Ion Românu” al Filarmonicii Banatul Timișoara, duminică, 24 noiembrie, închide ediția „Vive la Révolution!” a Festivalului Musica Ricercata. Sub conducerea dirijorală a maestrului Gabriel Bebeșelea, vom audia Simfonia nr. 3 “Eroica” în mi bemol major, Op. 55 de Ludwig van Beethoven și Recviem în do minor de Luigi Cherubini. Vă invităm să audiați cele două capodopere muzicale și să aflați povestea din spatele acestora, de la ora 20:00, la Domul Romano-Catolic.
Înaintea concertului, de la ora 18:00, la Palatul Baroc din incinta Muzeului de Artă, vă invităm la lansarea cărții „Musica Ricercata sau 11 povestiri muzicale surprinzătoare”, semnată de Gabriel Bebeșelea, și la sesiunea de autografe de după eveniment. Invitatul maestrului va fi scriitorul și publicistul Emil Hurezeanu.

Lansarea cărții „MUSICA RICERCATA sau 11 povești muzicale surprinzătoare” de GABRIEL BEBEȘELEA
2024-11-24 18:00 - 19:30 | Sala Barocă a Muzeului Național de Artă Timișoara, Piața Unirii Nr. 1, Timișoara
Ultima zi a festivalului prilejuiește o întâlnire aparte – un dialog între public și maestrul Gabriel Bebeșelea, autorul cărții „MUSICA RICERCATA sau 11 povești muzicale surprinzătoare”. Ne vom bucura, de asemenea, de prezența unui invitat special la acest dialog – prof. univ. dr. Dan Negrescu – scriitor.

𝑴𝒖𝒔𝒊𝒄𝒂 𝒓𝒊𝒄𝒆𝒓𝒄𝒂𝒕𝒂, lucrarea pentru pian a lui Ligeti, sintetizează și reunește stiluri diferite, e un fel de istorie concentrată a muzicii – principiu organizator care l-a inspirat pe Gabriel Bebeșelea în crearea unui festival și în scrierea unei cărţi cu același titlu. Cercetând partituri originale și documente de arhivă, el scoate la iveală o reţea de legături între muzicieni născuţi pe teritoriul de azi al României (Bartók, Ligeti, Bergel) sau având tangenţe cu el (Liszt, Brahms, Joachim), și demonstrează, cu pasiune și acribie, că e o enormă greșeală să ignorăm compoziţiile nepublicate ale lui Enescu.
„V-ați pus vreodată întrebarea (inocentă) cum de se pot folosi cuvinte atunci când ești chemat să spui ceva despre muzică? Eu da, și l-am întrebat și pe Gabriel Bebeșelea, rugându-l, dacă se poate, să-mi răspundă în scris. A făcut-o sub forma acestor 11 povestiri «muzicale».Cunoscându-l cu ocazia Centenarului Monica Lovinescu, când, la Ateneu, a dirijat Concertul pentru pian nr. 3 al lui Beethoven, reîntâlnindu-ne apoi în repetate rânduri, am ajuns să mă întreb dacă nu cumva aveam în față un puer aeternus, în sensul în care vorbește Jung despre creatorii «veșnic copii», care «înverzesc și înfloresc într-o abundență inepuizabilă», purtați în tot ce fac «pe aripile unui limbaj strălucitor».L-am cunoscut, așadar, cum era și firesc, dirijând, parcă vrând mai întâi să-mi arate ce este muzica. Apoi, și-a amintit de întrebarea mea. Și vrând să mă ajute să înțeleg cum de se pot folosi cuvinte atunci când ești chemat să spui ceva despre muzică, a scris această carte. Nu pot, împreună cu cititorii, decât să-i mulțumesc.“GABRIEL LIICEANU_________Lansarea cărții are loc duminică, 24 noiembrie 2024, de la ora 18:00, la Sala Barocă a Muzeului Național de Artă Timișoara.
Vă așteptăm cu drag la o discuție interesantă și la sesiunea de autografe!
INTRAREA LIBERĂ!

Concert simfonic Orchestra simfonică „Remus Georgescu” a Filarmonicii Banatul Timișoara | Dirijor: SASCHA GOETZEL, solistă: ALEXANDRA CONUNOVA – vioară
2024-11-22 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vineri, 22 noiembrie 2024, de la ora 19:00, la Sala Capitol, Orchestra Simfonică „Remus Georgescu” a Filarmonicii Banatul Timișoara, sub bagheta dirijorului în rezidență Sascha Goetzel, vă invităm să luați parte la un concert deosebit. Programul serii include Dansurile Populare Românești, Sz. 68, BB 76 de Béla Bartók, unul dintre cei mai mari compozitori ai secolului XX. Acesta reinterpretează cu măiestrie folclorul, aducând astfel la viață tradiții muzicale autentice.
Urmează Concertul pentru vioară și orchestră în re major, op. 35 de P. I. Ceaikovski, una dintre cele mai importante lucrări pentru vioară, cunoscută pentru bogăția sa emoțională și tehnica virtuoasă.
Călătoria sonoră fascinantă o aduce în fața publicului și pe talentata violonistă Alexandra Conunova, care va interpreta cu pasiune și sensibilitate această capodoperă.
În final, audiem o piesă în primă audiție – Fantezia pentru orchestră „Die Seejungfrau” de A. Zemlinsky. Inspirată din povestea „Mica sirenă” de Hans Christian Andersen.
